Diari Oficial de la Generalitat Valenciana


Sumari del DOGV 6360, del 22-09-2010 (2010/10695)

Bases per a la provisió, pel sistema de lliure designació, del lloc d'oficial en cap de la policia local de l'Ajuntament de Náquera.
------------------------------------------------------------------------------------------------------------------------------------

### Dades del document

Número de DOGV
:   6360

Data del DOGV
:   22-09-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/10124


Data del document
:   26-08-2010

Organisme emissor
:   Ajuntament de Nàquera

Tipus de document
:   Anunci

Descriptors 

:   * Nàquera
    * concurs administratiu

Bases per a la provisió, pel sistema de lliure designació, del lloc d'oficial en cap de la policia local de l'Ajuntament de Náquera. [2010/10062]  
Bases que regiran la provisió del lloc d'oficial en cap de la policia local de Náquera per lliure designació, vacant en la plantilla de funcionaris d'este Ajuntament, aprovades per Acord de la Junta de Govern Local de 25 d'agost de 2010.  
Primera. Objecte de la convocatòria  
La convocatòria té com a objecte proveir, pel sistema de lliure designació, el lloc d'oficial en cap de la policia local de l'Ajuntament de Náquera, inclòs en la relació de llocs de treball les característiques del qual són:  
Grup: C1; escala: administració especial; subescala: servicis especials; classe: policia local; escala bàsica, categoria oficial policia local. Nombre de vacants: una; denominació: oficial en cap de la policia local; núm. de lloc: 51.  
El lloc té un nivell 22, a l'efecte de complement de destí.  
Complement específic: 22.360,66 euros/any.  
Lloc de treball: Ajuntament de Náquera.  
La forma de provisió serà la de lliure designació, d'acord amb el que disposa l'article 19 de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana, l'article 9 del Decret 19/2003, de 4 de març, del Consell de la Generalitat, pel qual es regula la Norma Marc sobre estructura, organització i funcionament dels cossos de policia local de la Comunitat Valenciana.  
Segon. Funcions  
El lloc de direcció té la màxima responsabilitat i exercix les funcions que legalment i reglamentàriament es determinen o que per decret de l'Alcaldia se li assignen i, en tot cas, les assenyalades en l'article 9 del Decret 19/2003, de 4 de març, Norma Marc.  
Tercera. Requisits  
Per a accedir a este lloc de treball s'hauran de complir els requisits següents:  
- Ser funcionari de carrera de l'Ajuntament de Náquera.  
- Complir els requisits establits en la Relació de Llocs de Treball de l'Ajuntament.  
- Trobar-se en qualsevol de les situacions previstes en la normativa de funció pública que no impedisca l'accés al lloc.   
- Pertànyer a l'escala bàsica, categoria d'oficial de policia local de l'Ajuntament de Náquera com a funcionari de carrera amb nomenament definitiu.  
- Tindre la titulació acadèmica corresponent al grup de titulació C1.  
Quarta. Forma i termini de presentació d'instàncies  
Les sol·licituds per a prendre part en la provisió del lloc d'oficial en cap de policia local, en què els aspirants faran constar que reunixen les condicions exigides en les presents bases, es dirigiran a l'alcalde president de l'Ajuntament de Náquera i es presentaran en el Registre d'Entrada d'este Ajuntament en el model de l'annex I, en el termini de 15 dies hàbils comptats a partir de l'endemà de la publicació de l'anunci de la convocatòria en el Butlletí Oficial de l'Estat.  
També podran presentar-se les sol·licituds en les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les bases íntegres es publicaran en el Diari Oficial de la Comunitat Valenciana i en el Butlletí Oficial de la Província i un extracte d'estes en el Butlletí Oficial de l'Estat.  
La sol·licitud haurà d'anar acompanyada de:  
- Fotocòpia del DNI.  
- Documents que justifiquen els requisits per a concórrer al present procediment.  
- Curriculum vitae i documents acreditatius dels mèrits que al·legue per a la seua consideració.  
- Memòria projecte d'estructura i organització policial, adequada a la naturalesa específica del terme municipal de Náquera (mínim de 15 folis A4 a una cara, amb lletra Arial 12, interlineat 1,5, marges superior i inferior 2,5 cm i esquerra i dreta de 3 cm).  
- Justificant d'haver abonat la taxa per drets d'examen que es fixen en la quantitat de 300 euros, que seran satisfets per mitjà de transferència bancària a qualsevol de les següents entitats i números de compte:   
Bancaixa: 2077/0236/47/9667596031.  
Cajacampo: 3094/7046/17/1943842244.  
La Caixa: 2100/5499/62/7064551996.  
Ruralcaixa: 3082/1494/58/8190013122.  
Quinta. Admissió aspirants  
Expirat el termini de presentació d'instàncies, mitjançant una resolució de l'Alcaldia s'aprovarà la llista provisional d'aspirants admesos i exclosos, que es publicarà al tauler municipal d'anuncis, concedint-se un termini de cinc dies naturals per a l'esmena de defectes i presentació de reclamacions pels aspirants exclosos.  
Transcorregut el dit termini sense que es formule cap reclamació, la llista provisional s'entendrà elevada automàticament a definitiva. Les esmenes o reclamacions presentades seran acceptades o rebutjades per la resolució de l'Alcaldia per la qual s'aprove la llista definitiva, a la qual es donarà publicitat de la mateixa manera i on es determinarà, així mateix, el lloc, data i hora de reunió del tribunal de valoració i composició nominal d'este.  
Sexta. Tribunal de valoració  
El tribunal de valoració estarà integrat pels membres següents amb els seus respectius suplents:  
President: un funcionari de carrera de l'administració local .  
 Secretari: un funcionari de carrera de l'administració local  
 Vocals: tres funcionaris de carrera de l'administració local.  
La composició del tribunal inclourà la dels respectius suplents, que seran designats conjuntament amb els titulars. El tribunal podrà disposar la incorporació d'assessors especialistes a les seues sessions.  
Tots els vocals del tribunal hauran de posseir la mateixa titulació o superior acadèmica que l'exigida per a l'accés a la plaça convocada.  
El tribunal no podrà constituir-se ni actuar sense l'assistència, com a mínim, de la meitat més un dels seus membres, titulars o suplents, indistintament.  
Les decisions del tribunal es prendran per majoria simple dels membres presents. En cas d'empat decidirà el vot de qualitat del president.  
Els membres del tribunal hauran d'abstindre's d'intervindre i podran ser recusats pels aspirants, de conformitat amb el que preveuen els articles 28 i 29 de la Llei 30/1992, de 26 de novembre.  
A l'efecte del que disposa l'annex IV del Reial Decret 462/2002, de 24 de maig, el tribunal tindrà la categoria segona, que es farà extensiva als assessors especialistes del tribunal  
Sèptima. Nomenament i cessament  
Els aspirants podran ser cridats a la realització d'una entrevista sobre qüestions derivades del seu currículum professional, exposició de la memòria presentada o qualssevol altres que l'òrgan competent considere realitzar.  
Podrà declarar-se desert el procediment si així ho estimara l'Alcaldia.  
Es procedirà al nomenament per l'alcalde, d'acord amb els principis d'igualtat, objectivitat, mèrit i capacitat, en el termini màxim d'un mes comptat des de la finalització del termini de presentació de sol·licituds. El dit termini podrà prorrogar-se fins a un mes més.  
La resolució de nomenament indicarà la data en què haurà d'efectuar-se el cessament en l'actual lloc de treball i la presa de possessió del destí adjudicat, excepte casos de força major degudament justificats. El termini de presa de possessió començarà a comptar-se a partir de l'endemà del cessament.  
D'acord amb el que establix l'article 80.4 de la Llei 7/2007, de 12 d'abril, de l'Estatut Bàsic de l'Empleat Públic, els titulars dels llocs de treball proveïts pel procediment de lliure designació amb convocatòria pública podran ser cessats discrecionalment. En cas de cessament, se'ls haurà d'assignar un lloc de treball, conforme al sistema de carrera professional propi de cada administració pública i amb les garanties inherents del dit sistema.  
Octava. Procediment de provisió: lliure designació. Valoració  
La forma de provisió serà la de lliure designació, d'acord amb el que disposa l'article 19 de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana, article 9 del Decret 19/2003, de 4 de març, del Consell de la Generalitat, pel qual es regula la Norma Marc sobre estructura, organització i funcionament dels cossos de policia local de la Comunitat Valenciana.  
La valoració final serà efectuada pel tribunal de valoració en funció dels documents i memòria presentats pels aspirants i les entrevistes efectuades, si és el cas, a estos; es valoraran, entre altres mèrits, l'experiència en el cos de la policia local i els coneixements acreditats de protecció civil i es proposarà el candidat idoni a l'òrgan competent per a la seua designació i nomenament.  
Novena. Presa de possessió  
El termini per a la presa de possessió serà de tres dies hàbils si no implica canvi de residència del funcionari o d'un mes si comporta canvi de residència o el reingrés al servici actiu, d'acord amb el que establix l'article 48 del Reial Decret 364/1995, de 10 de març.  
Deu. Incidències  
Les presents bases i convocatòria podran ser impugnades, de conformitat amb el que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra la convocatòria i les seues bases, que esgoten la via administrativa, es podrà interposar pels interessats recurs de reposició en el termini d'un mes davant de l'Alcaldia, previ al contenciós administratiu en el termini de dos mesos davant del Jutjat Contenciós Administratiu de València a partir de l'endemà de la publicació del seu anunci en el Butlletí Oficial de la Província (article 46 de la Llei 29/1998, de 13 de juliol, Reguladora de la Jurisdicció Contenciosa Administrativa).  
Esta convocatòria es regirà per les presents bases, si no n'hi ha supletòriament s'aplicarà la Llei 7/2007, de 12 d'abril, de l'Estatut Bàsic de l'Empleat Públic, Llei 7/1985, de 2 d'abril, Reguladora de les Bases del Règim Local; la Llei 30/1984, de 2 d'agost, de Mesures per a la Reforma de la Funció Pública; el Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat; i el Reial Decret 896/1991, de 7 de juny, pel qual s'establixen les regles bàsiques i els programes mínims a què han d'ajustar-se el procediment de selecció dels funcionaris d'administració local, Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana i el Decret 19/2003, de 4 de març, del Consell de la Generalitat, pel qual es regula la Norma Marc sobre estructura, organització i funcionament dels cossos de policia local de la Comunitat Valenciana i per la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
ANNEX I  
Denominació del lloc: oficial cap de la policia local.   
Grup C1.  
Nivell de CD: 22.  
Complement específic anual: 22.360,66 euros.   
Funcionaris de carrera, categoria d'oficial de la policia local de l'Ajuntament de Náquera.  
Funcions: el lloc de direcció té la màxima responsabilitat i exercix les funcions que legalment i reglamentàriament es determinen o que, per decret de l'Alcaldia se li assignen i, en tot cas, les assenyalades en l'article 9 del Decret 19/2003, de 4 de març, Norma Marc.  
ANNEX I   
Model d'instància  
(Nom i cognoms)?, veí de?, amb domicilia al c/?amb DNI núm. ?, número de telèfon ?, assabentat del procediment convocat per l'Ajuntament de Náquera (València) per a la celebració del procés de provisió del lloc de treball d'oficial en cap de la policia local de Náquera, per a la provisió per mitjà de nomenament definitiu pel procediment de lliure designació  
EXPOSA  
a) Que reunix tots i cada un dels requisits exigits en les bases de la convocatòria.   
b) Que coneix i accepta la totalitat de les bases que regixen este procediment de lliure designació.  
c) Que aporta junt amb esta instància els documents indicats en la base quarta i el justificant d'haver abonat la taxa de drets d'examen.   
d) Que promet que no ha sigut separat per mitjà d'expedient disciplinari del servici de qualsevol administració pública, ni trobar-se incapacitat per a l'exercici de funcions públiques.  
Per tot això, SUPLICA :  
Ser admés a les proves de provisió del lloc de treball d'oficial en cap de la policia local, pel procediment de lliure designació, convocades per l'Ajuntament de Náquera i ressenyades a l'inici d'esta instància i declara que són certes les dades consignades en ella i es compromet a provar documentalment totes les dades que figuren en la sol·licitud.  
..., ... de ... de 2010.  
Firmat:  
Alcalde president de l'Ajuntament de Náquera.  
Nàquera, 26 d'agost de 2010.- L'alcalde accidental: Vicente J. Estellés Laparra.